hotchpotch/miracl-hf-unified huggingface dataset:
วชิรพยาบาล
โรงพยาบาลวชิระ หรือ วชิรพยาบาลในพระอุปถัมภ์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นโรงพยาบาลมหาวิทยาลัยของ คณะแพทยศาสตร์วชิรพยาบาล มหาวิทยาลัยนวมินทราธิราช เป็นโรงพยาบาลแห่งแรกๆที่เกิดขึ้นในประเทศไทย สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวในปี พ.ศ. 2455 วชิรพยาบาลเป็นโรงพยาบาลในสังกัดคณะแพทยศาสตร์วชิรพยาบาล และเป็นที่ทำการเรียนการสอนของ คณะแพทยศาสตร์วชิรพยาบาล และ คณะพยาบาลศาสตร์เกื้อการุณย์ ตั้งอยู่บน ถ.สามเสน แขวงวชิรพยาบาล เขตดุสิต กรุงเทพมหานคร
เมื่อพระบาทสมเด็จพระมงกุฏเกล้าเจ้าอยู่หัวเสด็จขึ้นครองสมบัติ พระองค์ทรงคำนึงถึงโบราณราชประเพณีที่พระมหากษัตริย์จะทรงสร้างพระอารามไว้เป็นเครื่องเฉลิมพระราชศรัทธาและเพื่อให้เป็นสถานที่สถิตย์แห่งภิกษุสงฆ์เป็นผู้ค้ำจุนพระบวรพุทธศาสนาให้ถาวรอยู่เพื่อประโยชน์แห่งผสกนิกร แต่เนื่องจากในรัชสมัยของพระองค์นั้นมีพระอารามภายในพระนครอยู่มาก ครั้นจะสร้างเพิ่มอีกก็จะเกินความจำเป็นในการทะนุบำรุงพระศาสนา ดังนั้น พระองค์จึงตัดสินพระทัยที่จะสร้างโรงพยาบาลขึ้นดังพระกระแสรับสั่งตอนหนึ่งว่า
พระองค์ทรงสละพระราชทรัพย์ส่วนพระองค์จัดซื้อที่ดินพร้อมด้วยตึกและสิ่งปลูกสร้าง มอบไว้เป็นสาธารณสถานแก่ประชาชนให้เป็นที่พยาบาลผู้ป่วยไข้ต่อไป พระองค์เสด็จพระราชดำเนินมาเปิดโรงพยาบาลเมื่อวันที่ 2 มกราคม พ.ศ. 2455 โดยให้กรมสุขาภิบาล กระทรวงนครบาล (พัฒนาเป็นกรุงเทพมหานครในเวลาต่อมา) เป็นผู้ปกปักรักษา พร้อมทั้งพระราชทานนามโรงพยาบาลว่า "วชิรพยาบาล"
ต่อมาในปี พ.ศ. 2541ได้มีการปรับปรุงโครงสร้างใหม่ โดยได้รวม "วิทยาลัยแพทยศาสตร์กรุงเทพมหานคร" และ "วชิรพยาบาล" เข้าเป็นหน่วยราชการเดียวกันในชื่อ "วิทยาลัยแพทยศาสตร์กรุงเทพมหานครและวชิรพยาบาล" ซึ้งได้รับการพัฒนาเป็น "คณะแพทยศาสตร์วชิรพยาบาล" ในเวลาต่อมาเว็บไซต์ทางการวชิรพยาบาล 
วชิรเวชสาร
ประโยชน์นิยม
ประโยชน์นิยม () หมายถึง แนวคิดที่เชื่อว่าคุณค่าทางศีลธรรมเป็นการกระทำที่ขึ้นอยู่กับการทำประโยชน์เพื่อส่วนรวม กล่าวคือ เป็นการกระทำที่ก่อให้เกิดความสุขหรือความพอใจขึ้นในบุคคลโดยทั่วไป ซึ่งเป็นรูปแบบหนึ่งของผลลัพธ์นิยม หรือการยึดถือคุณค่าทางศีลธรรมขึ้นอยู่กับผลลัพธ์ที่เกิดขึ้นเป็นหลัก นักคิดทั้งหลายได้นิยามคำว่า "ประโยชน์" นี้หมายถึงความดีสูงสุด ได้แก่ ความสุขหรือความพอใจ (ตรงกันข้ามกับความทรมานหรือความเจ็บปวด) ทำให้อาจสามารถอธิบายได้ด้วยรูปแบบของชีวิตว่า ความสุขหรือความพอใจถือได้ว่าเป็นสิ่งที่มีความสำคัญสูงสุด
ประโยชน์นิยมถูกอธิบายด้วยถ้อยวลี "เป็นสิ่งดีสูงสุดสำหรับบุคคลจำนวนมากที่สุด" ดังนั้น ประโยชน์นิยมจึงเป็นที่รู้จักกันว่าเป็น "ทฤษฎีความสุขที่ยิ่งใหญ่ที่สุด" ประโยชน์นิยมยังเป็นการแสดงถึงลักษณะการเชื่อมโยงต่อหลักจริยธรรม ซึ่งมีความผิดแผกไปจากจริยศาสตร์ ซึ่งไม่พิจารณาว่าผลลัพธ์ของการกระทำเป็นตัวกำหนดศีลธรรม เป็นต้น โดยผู้ที่มีมุมมองตรงกันข้ามกับประโยชน์นิยมได้วิพากษ์วิจารณ์มุมมองในแบบประโยชน์นิยมอยู่เรื่อย ๆ แต่ผู้ลัทธิประโยชน์นิยมก็มีวิพากษ์วิจารณ์ต่อแนวคิดอื่น ๆ คล้าย ๆ กัน และเหมือนกับทฤษฎีทางจริยธรรมทั้งหลาย การปฏิบัติตามแนวคิดประโยชน์นิยมเองก็ต้องพึ่งองค์ประกอบภายนอกเช่นกัน ได้แก่ สติปัญญา ประสบการณ์ ทักษะสังคม และทักษะชีวิต
สติง
กอร์ดอน แมททิว โทมัส ซัมเนอร์ (, CBE) เกิดเมื่อวันที่ 2 ตุลาคม ค.ศ. 1951 หรือเป็นที่รู้จักในชื่อ สติง () เป็นนักดนตรี นักแสดงชาวอังกฤษ จากวอลล์เซนด์ ในนอร์ธไทน์ไซด์ ก่อนที่จะก้าวสู่ฐานะศิลปินเดี่ยวเขาเป็นนักเขียนเพลงและนักร้องและมือเบสให้กับวงร็อกที่ชื่อ เดอะโพลิซ ในฐานะศิลปินเดี่ยวและสมาชิกวงเดอะโพลิซ สติงได้รับรางวัลแกรมมี่ 16 ครั้งจากผลงานของเขา ได้รับรางวัลแกรมมี่ครั้งแรกในสาขาแสดงดนตรีร็อกบรรเลงยอดเยี่ยมในปี 191 และเคยได้รับการเสนอชื่อเข้าชิงรางวัลออสการ์สาขาเพลงยอดเยี่ยม 3 ครั้ง
การโกงวิดีโอเกม
การโกงเกม คือการสร้างข้อได้เปรียบหรือผลประโยชน์ให้กับตนเองในการเล่นวิดีโอเกม อันเกินขีดจำกัดของการเล่นเกมธรรมดา โดยมักมีจุดประสงค์ให้ผู้เล่นสามารถเล่นเกมได้ง่ายขึ้น ตัวอย่างของการโกงเกม เช่น การทำให้ผู้เล่นอยู่ในสถานะอมตะ (God Mode) หรือการเพิ่มทรัพยากรบางอย่างให้กับผู้เล่นโดยที่ไม่มีวันหมด นอกจากกรณีของการสร้างข้อได้เปรียบแล้ว การโกงเกมอาจเป็นการทำให้เกิดสิ่งที่แปลกประหลาดหรือน่าสนใจในการเล่น เช่นการทำให้ตัวละครของผู้เล่นหรือศัตรูแสดงท่าทางพิเศษ การทำให้ตัวละครของศัตรูดูบึกบึนขึ้น เป็นต้น ซึ่งกรณีนี้ไม่ใช่การทำให้เกมเล่นได้ง่ายขึ้นแต่อย่างไร ไม่เพียงเท่านั้น การโกงเกมยังรวมไปถึงสิ่งของพิเศษที่ทางผู้พัฒนาเกมจงใจใส่ให้เป็นสูตร เพื่อเป็นรางวัลแก่ผู้เล่นก็มี
การโกงเกมทำได้โดยการกดสูตรสำหรับโกงเกมที่ทางผู้พัฒนาเกมเปิดเผยออกมาลงในเกมโดยตรง หรือใช้ซอฟต์แวร์หรือฮาร์ดแวร์ที่ทำมาเพื่อการโกงเกมโดยเฉพาะ
การโกงเกมนั้นเริ่มมีมาควบคู่กับการพัฒนาวิดีโอเกม สูตรเกมสูตรแรกนั้นถูกรวมไว้เป็นส่วนหนึ่งเพื่อการทดสอบเกม ผู้ทดสอบเกมจะต้องทดสอบระบบกลไกอย่างเข้มงวด โดยที่สูตรเกมมีไว้เพื่อให้กระบวนการทดสอบนั้นง่ายขึ้น สูตรเกมยุคแรก ๆ เป็นสูตรเกมแมนิกไมเนอร์ (Manic Miner) หากผู้เล่นพิมพ์ "6031769" (ซึ่งเป็นหมายเลขโทรศัพท์ของแมธทิว สมิธ (Matthew Smith) ผู้พัฒนาเกม) ผู้เล่นจะสามารถเข้าสู่โหมดโกงการเล่นได้
หลายเกมในสถานะปกติจะมีทรัพยากรบางชนิดที่จำกัดจำนวนให้กับผู้เล่น อาทิ จำนวนชีวิต อาวุธ หรือเงิน สูตรเกมบางสูตรจะช่วยให้เพิ่มจำนวนทรัพยากรที่มากที่สุดให้กับผู้เล่น ซึ่งการเล่นปกติอาจไม่สามารถเก็บรวบรวมได้มากเช่นนั้น เมื่อใช้ทรัพยากรนั้นไปแล้วจำนวนก็จะลดลง แต่ก็ยังใช้สูตรเดิมเพื่อเติมให้เต็มได้อีก ดังนั้นการเพิ่มทรัพยากรจึงมีผลเทียบเท่ากับการทำให้สามารถใช้ได้ไม่จำกัดจำนวน
การโกงเกมบางชนิดอาจไม่ได้ช่วยเพิ่มทรัพยากรหรือทำให้เกมง่ายขึ้น เพียงแต่ทำให้เกิดผลกระทบที่ไม่ปกติและทำให้เกิดความน่าสนใจ เช่นการเปลี่ยนลักษณะแสดงผลของตัวเดิน ฉากหลัง และองค์ประกอบอื่น ๆ บางครั้งก็สามารถปรับแต่งเกมให้ยากขึ้นกว่าปกติ เช่นการปรับเพิ่มทักษะพิเศษให้กับศัตรู การเปลี่ยนเส้นทางในฉากให้ผ่านยากขึ้น หรือการกำหนดให้พลังชีวิตมีค่าน้อย ๆ
บางเกมจะมีการทำโทษผู้เล่นถ้าหากใช้สูตรเกมของเกมหนึ่งไปใส่อีกเกมหนึ่ง ตัวอย่างเช่น ถ้าหากใช้สูตรจากเกมดูม (Doom) ไปใส่ในเกมดิเซนต์ (Descent) จะขึ้นข้อความเตือนในทางเหน็บแนมผู้เล่น และถ้าเอาสูตรเกมจากดิเซนต์ไปใส่ในเกมภาคต่อก็จะให้ผลเช่นเดียวกัน สำหรับเกมเฮเรติก (Heretic) ถ้าใส่สูตรเกมของดูมจะให้ผลเป็นสิ่งตรงข้ามจากที่ต้องการ เช่นการตายทันทีแทนที่จะได้เป็นอมตะ หรือการทำลายอาวุธทิ้งแทนที่จะได้อาวุธนั้นมา เป็นต้น
บางเกมจะมีการเก็บคะแนนของผู้เล่นไว้ที่ป้ายบอกคะแนน ซึ่งผู้เล่นที่คะแนนสูงติดอันดับจะได้แสดงอยู่ในรายชื่อ และเพื่อให้ได้อยู่ในรายชื่อจึงมีการโกงเกมเกิดขึ้น คะแนนที่เกิดจากการโกงอาจสูงมากจนไม่สามารถเชื่อว่าจะทำให้เป็นจริงได้ เกมคอมพิวเตอร์หลายเกมจึงใช้วิธีป้องกันว่า จะไม่บันทึกคะแนนที่ได้มาจากการโกง หรือมีการทำโทษอื่น ๆ ซึ่งจะทำให้ผู้เล่นไม่สามารถบันทึกคะแนนได้อีกต่อไป
ทะเลแบเร็นตส์
ทะเลแบเร็นตส์ (; ; ) เป็นทะเลที่เป็นส่วนหนึ่งของมหาสมุทรอาร์กติกที่ตั้งอยู่ทางตอนเหนือของประเทศนอร์เวย์และประเทศรัสเซีย เป็นทะเลที่มีไหล่ทวีป (Continental shelf) ที่ค่อนข้างลึก (เฉลี่ยความลึกราว 230 เมตร และที่บริเวณที่ลึกที่สุดลึก 450 เมตร) โดยมีทะเลนอร์เวย์ทางตะวันตก เกาะสฟาลบาร์ของนอร์เวย์ทางตะวันตกเฉียงเหนือและเกาะฟรันซ์โจเซฟแลนด์ (Franz Josef Land) และเกาะโนวายาเซมเลีย (Novaya Zemlya) ของรัสเซียทางตะวันออกเฉียงเหนือและทางตะวันออก เกาะโนวายาเซมเลียแยกทะเลคาราออกจากทะเลแบเร็นตส์ ในยุคกลาง ทะเลนี้มีชื่อเรียกว่า ทะเลมูร์มัน (murmansk Sea) ส่วนชื่อของทะเลในปัจจุบันมาจากชื่อนักเดินเรือชาวดัตช์ชื่อวิลเลิม บาเรินตส์ (Willem Barentsz) ทะเลแบเร็นตส์เป็นแหล่งที่มีน้ำมันจากซากสัตว์ดึกดำบรรพ์
สหพันธรัฐมลายู
สหพันธรัฐมลายู เป็นสหพันธ์ที่รวมรัฐในอารักขาของสหราชอาณาจักรในคาบสมุทรมลายู ได้แก่ รัฐเซอลาโงร์ รัฐเประก์ รัฐเนอเกอรีเซิมบีลัน และรัฐปะหัง ซึ่งก่อตั้งขึ้นในปี พ.ศ. 2438
ทะเลไอริช
ทะเลไอริช หรือ ทะเลแมน หรือ ทะเลแมงซ์ (ไอริช: Muir Éireann หรือ Muir Meann; สกอตแกลิก: Muir Eireann หรือ Muir Mheann; แมงซ์: Mooir Vannin; เวลช์: Môr Iwerddon; ) เป็นทะเลที่แยกเกาะไอร์แลนด์จากบริเตน ทางตอนใต้ของทะเลไอริชติดต่อกับมหาสมุทรแอตแลนติกโดยช่องแคบเซนต์จอร์จ และทางตอนเหนือโดยช่องแคบเหนือ แองเกิลซีย์เป็นเกาะที่ใหญ่ที่สุดภายในทะเลไอริช ตามด้วยเกาะแมน
ทะเลไอริชมีความสำคัญในบริเวณที่ครอบคลุมทางด้านเศรษฐกิจทางการค้าขาย การขนส่งทางเรือ การคมนาคม การประมง และการสร้างพลังงานในรูปของกังหันลมและโรงงานนิวเคลียร์ การขนส่งผู้โดยสารระหว่างสองเกาะตกราว 12 ล้านคนต่อปี และสินค้าอีก 17 ล้านตันต่อปี
โรแลนด์ ทีบี-303
โรแลนด์ ทีบี-303 เบสไลน์ (Roland TB-303 Bass Line) เป็น เครื่องสังเคราะห์เสียงในตัวเครื่องซีเควนเซอร์ได้วางจำหน่ายในช่วงปี 1982 ถึง 1984 ผู้จำหน่ายโดย โรแลนด์ คอร์ปอเรชั่น และ เป็นเครื่องสังเคราะห์เสียงที่สร้างสรรค์กับดนตรีอีเลกโทรนิก อย่าง เอซิด, เฮาส์ เทคโน และ ชิคาโกเฮาส์ เป็นต้น ถือว่าเป็นเครื่องสังเคราะห์เสียงที่ดีเจและนักดนตรีมักจะใช้ทำเพลงที่ไนต์คลับ ในปลายยุค 80's
ไซลีเซีย
ไซลีเซีย (; ไซลีเซีย: ; ; ; ) เป็นภูมิภาคในประวัติศาสตร์ของยุโรปกลาง ปัจจุบันตั้งอยู่ในประเทศโปแลนด์ สาธารณรัฐเช็ก และเยอรมนี
ไซลีเซียเป็นดินแดนที่เต็มไปด้วยทรัพยากรธรรมชาติและมีบริเวณสำคัญทางอุตสาหกรรมหลายแห่ง เมืองที่ใหญ่ที่สุดในบริเวณนี้ได้แก่วรอตสวัฟ (Wrocław) ซึ่งเป็นเมืองหลวงในประวัติศาสตร์ คาโตวีตเซในโปแลนด์ และออสตราวา (Ostrava) ในสาธารณรัฐเช็ก แม่น้ำสำคัญคือแม่น้ำโอเดอร์
เขตแดนของไซลีเซียเปลี่ยนแปลงไปเป็นอย่างมากตลอดมาในประวัติศาสตร์ทั้งตั้งแต่ยังเป็นของขุนนางในสมัยศักดินา มาจนถึงหลังจากการรุ่งเรืองของรัฐชาติสมัยใหม่ รัฐแรกที่เป็นที่ทราบว่ามีอำนาจในบริเวณนี้คือเกรตเตอร์โมราเวีย (Greater Moravia) และโบฮีเมีย ในคริสต์ศตวรรษที่ 10 ถูกผนวกเข้าเป็นส่วนหนึ่งของรัฐโปแลนด์สมัยแรก แต่ต่อมาก็แยกตัวออกไปเป็นดัชชีอิสระแต่ตกเข้ามาอยู่ภายใต้อิทธิพลของเยอรมนีมากขึ้นทุกขณะ ในที่สุดไซลีเซียก็ตกมาเป็นของราชบัลลังก์โบฮีเมีย ที่ผ่านต่อไปยังออสเตรียในปี ค.ศ. 1526 ไซลีเซียส่วนใหญ่ถูกพิชิตโดยปรัสเซียในปี ค.ศ. 1742 ที่ต่อมากลายเป็นส่วนหนึ่งของจักรวรรดิเยอรมัน ด้านตะวันออกสุดของไซลีเซียกลายเป็นส่วนหนึ่งของโปแลนด์หลังจากสงครามโลกครั้งที่หนึ่ง แต่ดินแดนส่วนใหญ่ได้รับคืนให้แก่โปแลนด์หลังสงครามโลกครั้งที่สอง ไซลีเซียส่วนที่เป็นของออสเตรียส่วนใหญ่ตกไปเป็นของเชโกสโลวาเกียหลังสงครามโลกครั้งที่หนึ่ง และในปัจจุบันอยู่ในสาธารณรัฐเช็ก
ประชาชนส่วนใหญ่ในไซลีเซียปัจจุบันพูดภาษาของประเทศที่ตั้งถิ่นฐาน (โปแลนด์, เช็ก, เยอรมัน) แม้ว่าจะยังมีภาษาไซลีเซียที่ยังเป็นภาษาอยู่และบางแหล่งถือกันว่าเป็นสาขาของภาษาโปแลนด์ โดยมีผู้ประกาศตนเองว่าพูดภาษาไซลีเซียอยู่ 60,000 คนในไซลีเซียเหนือ นอกจากนั้นก็ยังมีภาษาไซลีเซียเยอรมัน หรือ ภาษาไซลีเซียใต้ (หรือกลุ่มภาษาเยอรมัน) แต่ก็เป็นภาษาที่เกือบสาบสูญไปแล้ว
ที่ราบพันโนเนีย
ที่ราบพันโนเนีย () เป็นที่ราบในยุโรปกลางที่เกิดขึ้นเมื่อทะเลพันโนเนียในสมัยไพลโอซีนเหือดแห้งลง ที่ราบแพนโนเนียเป็นธรณีสัณฐานที่เปลี่ยนแปลงของระบบเทือกเขาแอลป์-หิมาลัย (Alpide belt) โดยมีแม่น้ำดานูบแบ่งที่ราบออกเป็นสองส่วน ที่ราบส่วนใหญ่ประกอบด้วยที่ราบฮังการีใหญ่ (Great Hungarian Plain) ทางตอนใต้และทางตะวันออก และที่ราบฮังการีน้อย (Little Hungarian Plain) ทางตะวันตกเฉียงเหนือ
อิเกร์ กาซิยัส
อิเกร์ กาซิยัส เฟร์นันเดซ () เกิดเมื่อวันที่ 20 พฤษภาคม ค.ศ. 1981 เป็นนักฟุตบอลชาวสเปน ผู้ซึ่งปัจจุบันเล่นให้กับโปร์ตูของโปรตุเกสในตำแหน่งผู้รักษาประตู ในปี ค.ศ. 2008 กาซิยัสได้เป็นกัปตันฟุตบอลทีมชาติสเปน ซึ่งชนะเลิศฟุตบอลชิงแชมป์แห่งชาติยุโรปเป็นครั้งแรกในรอบ 44 ปี นอกจากนั้นสเปนยังชนะเลิศฟุตบอลโลก และฟุตบอลชิงแชมป์แห่งชาติยุโรป 2012
อิเกร์ กาซิยัส เริ่มต้นการเล่นฟุตบอลกับเรอัลมาดริด สโมสรยักษ์ใหญ่แห่งลาลิกา ของสเปน ด้วยวัยเพียง 16 ปี ในขณะที่ยังเป็นเพียงนักเรียนชั้นมัธยม โดยในเดือนพฤศจิกายน ค.ศ. 1996 ขณะที่นั่งเรียนวิชาเขียนแบบอยู่กับเพื่อน ๆ ในชั้นเรียน กาซิยัสก็ถูกเรียกตัวอย่างกะทันหันให้เดินไปที่นอร์เวย์ เพื่อเป็นผู้รักษาประตูของเรอัลมาดริด ซึ่งขณะนั้นผู้รักษาประตูมือหนึ่งและมือสอง คือ โบโด อิกเนอร์ และซานเตียโก กัญญิซาเรส ได้รับบาดเจ็บ และหลังจากนั้นเพียง 2 ปี กาซิยัสก็สามารถก้าวขึ้นมาเป็นมือหนึ่งของสโมสรได้สำเร็จ
กาซิยัสอยู่กับเรอัลมาดริดมาเป็นเวลานานถึง 16 ปี ประสบความสำเร็จมากมาย จนกระทั่งในฟุตบอลโลก 2014 ที่บราซิล สเปนในฐานะแชมป์เก่าพบกับเนเธอร์แลนด์ ในรอบแรก ซึ่งเป็นคู่ชิงชนะเลิศเมื่อครั้งที่แล้ว ปรากฏว่าสเปนเป็นฝ่ายแพ้ไปอย่างขาดลอยถึง 1-5 ประตู โดยกาซิยัสในฐานะผู้รักษาประตูและกัปตันทีมถูกวิจารณ์อย่างมากในครั้งนี้ว่าเล่นผิดพลาด และในที่สุดสเปนก็ต้องตกรอบแรก และนับจากนั้นก็มีข่าวว่า เรอัลมาดริดต้องการตัวดาบิด เด เฆอา ผู้รักษาประตูของแมนเชสเตอร์ยูไนเต็ด มาร่วมสโมสรแทนที่กาซิยัสมาตลอด ในที่สุดเมื่อสิ้นสุดฤดูกาล 2014–2015 กาซิยัสก็ต้องย้ายจากเรอัลมาดริดไปอยู่กับโปร์ตู โดยเจ้าตัวถึงกับแถลงข่าวเปิดใจด้วยสภาพน้ำตานองหน้า
อาณาจักรแฟรงก์ตะวันออก
อาณาจักรแฟรงก์ตะวันออก () เป็นราชอาณาจักรที่ตั้งอยู่ทางตะวันออกของจักรวรรดิการอแล็งเฌียงที่ตกมาเป็นของลุดวิจชาวเยอรมันพระนัดดาของชาร์เลอมาญตามสนธิสัญญาแวร์เดิงของปี ค.ศ. 843 ราชอาณาจักรแฟรงค์ตะวันออกเป็นราชอาณาจักรที่มาก่อนจักรวรรดิโรมันอันศักดิ์สิทธิ์
เมื่อจักรพรรดิหลุยส์ผู้ศรัทธาเสด็จสวรรคต ราชอาณาจักรแฟรงก์อันยิ่งใหญ่ที่ชาร์เลอมาญก่อตั้งขึ้น ครอบคลุมดินแดนส่วนใหญ่ของยุโรปตะวันต ก็ถูกแบ่งแยกหลังจากสงครามกลางเมืองที่ยาวสามปีระหว่างพระราชนัดดาสามพระองค์ในระหว่างปี ค.ศ. 840 ถึงปี ค.ศ. 843 ในระหว่างสงคราม คาร์ลพระเศียรล้านทรงเข้าข้างลุดวิจชาวเยอรมัน พระอนุชาต่างพระมารดา ในข้อขัดแย้งในสิทธิการครองราชบัลลังก์กับจักรพรรดิโลทาร์ที่ 1 พระเชษฐา ผู้ทรงใช้ตำแหน่งจักรพรรดิแห่งชาวโรมันที่เคยเป็นตำแหน่งของพระอัยกา และกลายมาเป็นตำแหน่งที่ใช้กันต่อมาสำหรับจักรพรรดิโรมันอันศักดิ์สิทธิ์ ตั้งแต่จักรพรรดิออทโทที่ 1 เป็นต้นมา เมื่อสงครามสิ้นสุดลงราชอาณาจักรแฟรงก์ถูกแบ่งแยกออกเป็นสามส่วนตามสนธิสัญญาแวร์เดิง
ภัยพิบัติทางอากาศมิวนิก
โศกนาฏกรรมมิวนิก เกิดขึ้นเมื่อวันที่ 6 กุมภาพันธ์ ค.ศ. 1958 เมื่อเครื่องบินของสายการบินบริติชยูโรเปียนแอร์เวย์ส เที่ยวบิน 609 พุ่งชนกับรันเวย์ของสนามบินมิวนิก-รีม ในมิวนิก ประเทศเยอรมนีตะวันตก โดยเครื่องบินลำดังกล่าวเป็นลำที่ผู้เล่นของแมนเชสเตอร์ยูไนเต็ด ชุดที่ได้รับการขนามนามว่า "บัสบีเบบส์" โดยสารอยู่ด้วย เหตุการณ์นี้มีผู้โดยสารเสียชีวิต 23 คน จากทั้งหมด 44 คน ซึ่ง 8 คนเป็นผู้เล่นของแมนเชสเตอร์ยูไนเต็ด ส่วนศพที่เหลือเป็นเจ้าหน้าที่สโมสร, แฟนบอล และนักข่าว นอกจากนี้ยังมีผู้ที่ได้รับบาดเจ็บเสียชีวิตที่โรงพยาบาลอีก 3 คนผู้เล่นของแมนเชสเตอร์ยูไนเต็ดเสียชีวิตทันที 7 ราย และ ดันแคน เอ็ดเวิร์ด ซึ่งได้รับบาดเจ็บ เสียชีวิตในวันที่ 21 กุมภาพันธ์ ที่โรงพยาบาล หลังจากนั้น จอห์นนี เบอร์รี และ แจ็คกี บลันช์ฟลาวเวอร์ ได้เลิกเล่นฟุตบอลอย่างถาวร ขณะที่ แมตต์ บัสบี ได้รับบาดเจ็บสาหัสต้องรักษาตัวที่โรงพยาบาลมากกว่า 2 เดือน
แบร์รี ไวต์
แบร์รี ไวต์ (; 12 กันยายน ค.ศ. 1944-4 กรกฎาคม ค.ศ. 2003) เป็นโปรดิวเซอร์ นักร้อง-นักแต่งเพลงชาวอเมริกัน
เขาเคยได้รับรางวัลแกรมมี่ 5 ครั้ง มีเสียงแบบเบสและภาพลักษณ์ในการร้องเพลงรัก ไวต์ประสบความสำเร็จที่สุดในคริสต์ทศวรรษ 1970 กับวงเดอะเลิฟอันลิมิเต็ดออร์เคสตรา เขามีเพลงฮิตในแนวดนตรีโซล ฟังก์ ดิสโก้ มียอดขายอัลบั้มหลายแผ่นเสียงทองคำและทองคำขาวทั้งอัลบั้มและซิงเกิล ที่รวมแล้วมียอดรวม 100 ล้านชุด
รูเมอร์ส
รูเมอร์ส () เป็นอัลบั้มที่ 11 ของกลุ่มศิลปินอังกฤษ/อเมริกัน ฟลีตวูดแม็ก ออกวางขายปี 1977 ถือเป็นอัลบั้มที่ 2 ของสมาชิกวงกลุ่มนี้ ประสบความสำเร็จหลังจากอัลบั้มในชื่อของวงเองชุด "Fleetwood Mac" ในปี 1975 และอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล
ในปี 1978 "รูเมอร์ส" ได้รับรางวัลแกรมมี สาขาอัลบั้มแห่งปี และจากข้อมูลปี 2007 อัลบั้มนี้มียอดขายกว่า 40 ล้านชุดทั่วโลก และยังติดอยู่ในรายชื่ออัลบั้มที่ขายดีที่สุดตลอดกาลเป็นอันดับที่ 10 และนิตยสารโรลลิงสโตน ยังจัดอันดับให้อัลบั้มนี้ในอันดับ 25 ในหัวข้อ 500 อัลบั้มที่ยอดเยี่ยมที่สุดตลอดกาล
การลาออก
การลาออก () หมายถึง การแสดงให้เห็นว่าออกจากตำแหน่งการงานอย่างเป็นทางการ ซึ่งเกิดขึ้นเมื่อบุคคลซึ่งกำลังดำรงตำแหน่งจากผลของการเลือกตั้ง หรือได้รับการแต่งตั้งให้ดำรงตำแหน่ง ได้ละตำแหน่งของตนโดยสมัครใจ ในขณะที่ยังไม่ครบกำหนดวาระที่จะต้องลงจากตำแหน่ง เมื่อลูกจ้างเลือกที่จะละตำแหน่งการงานของตนจะถูกพิจารณาว่าเป็นการลาออก ซึ่งตรงกันข้ามกับ "การไล่ออก" ซึ่งลูกจ้างสูญเสียตำแหน่งการงานอย่างไม่เต็มใจ แต่ระหว่างการลาออกกับการไล่ออก ต่างก็เป็นหัวข้อถกเถียงกันในบางครั้ง เนื่องจากในหลายสถานการณ์ ลูกจ้างที่ถูกไล่ออกก็ควรที่จะได้รับเงินทำขวัญ หรือผลประโยชน์ที่ควรได้รับจากการถูกเลิกจ้าง ส่วนผู้ที่ลาออกด้ยวความสมัครใจไม่ควรที่จะได้รับสิทธิ์ดังกล่าว การสละราชสมบัติเป็นสิ่งที่มีลักษณะคล้ายกับการลาออกจากการครองราชสมบัติ โดยเชื้อพระวงศ์ พระสันตปาปา หรือตำแหน่งที่คล้ายกัน
การลาออกเป็นการตัดสินใจส่วนบุคคลที่จะออกจากตำแหน่ง แต่ก็อาจเกิดจากแรงกดดันภายนอกได้ในหลายกรณี ตัวอย่างเช่น ประธานาธิบดีริชาร์ด นิกสัน ลาออกจากตำแหน่งประธานาธิบดีแห่งสหรัฐอเมริกาในปี ค.ศ. 1974 เนื่องจากคดีวอเตอร์เกต เมื่อเขาเกือบจะถูกฟ้องโดยรัฐสภาแห่งสหรัฐอเมริกา
การลาออกสามารถใช้ในทางการเมืองได้ ดังที่เคยเกิดขึ้นในฟิลิปปินส์ ระหว่างเดือนกรกฎาคม ค.ศ. 2005 เมื่อรัฐมนตรี 10 คนลาออกจากตำแหน่งอย่างเป็นทางการ เพื่อกดดันให้ประธานาธิบดีกลอเรีย อาโรโยลาออก จากข้อกล่าวหาในการทุจริตการเลือกตั้ง และอาจเป็นอุบายทางการเมืองได้ เช่น ในปี ค.ศ. 1995 นายกรัฐมนตรีแห่งอังกฤษ จอห์น เมเจอร์ ได้ลาออกจากตำแหน่งหัวหน้าพรรคอนุรักษนิยม เพื่อที่จะสงบการวิพากษ์วิจารณ์ภายในพรรคและอ้างสิทธิ์ในอำนาจของตนใหม่ โดยหลังจากการลาออก เขาก็ได้รับการเลือกตั้งกลับเข้ามาดำรงตำแหน่งอีกสมัยหนึ่ง
ถึงแม้ว่าข้ารัฐการอาจยื่นลาออก แต่ในบางครั้งการลาออกเหล่านั้นก็ไม่ได้ถูกตอบรับเสมอไป ซึ่งการเป็นการแสดงให้เห็นถึงความไว้วางใจในตำแหน่งการงาน ดังเช่นที่ประธานาธิบดี จอร์จ ดับเบิลยู. บุช ปฏิเสธการลาออกทั้งสองครั้งของเลขาธิการความมั่นคง โดนัล รัมส์ฟิลด์ อย่างไรก็ตาม การปฏิเสธการลาออกสามารถก่อให้เกิดการตำหนิอย่างรุนแรงเช่นกัน หากเป็นความพยายามที่จะหลบเลี่ยงการถูกไล่ออก
โดยแต่เดิมมาจากนักการเมืองที่ลงจากตำแหน่ง การลาออกจะเป็นโอกาสที่จะส่งการปราศรัยอำลาตำแหน่ง ซึ่งพวกเขาสามารถชี้แจงเหตุการณ์ที่ส่งผลให้เขาลงจากตำแหน่ง และในหลายกรณี คำปราศรัยนี้จะเป็นการปราศรัยที่ทรงพลัง ซึ่งมักจะเป็นที่สนใจ ซึ่งนักการเมืองสามารถใช้เพื่อให้เกิดผลกระทบในทางการเมืองอย่างใหญ่หลวง เมื่อนักการเมืองลงจากตำแหน่งแล้ว รัฐมนตรีเหล่านี้ก็ไม่ถูกผูกมัดโดยความรับผิดชอบร่วมกันและมีเสรีภาพมากขึ้นที่จะแสดงความคิดเห็นเกี่ยวกับเหตุการณ์ปัจจุบันในมากขึ้น
รายชื่อผลงานของไอแซค อสิมอฟ
บทความนี้แสดงรายชื่อผลงานทั้งหมดของไอแซค อาซิมอฟ นักเขียนนิยายวิทยาศาสตร์ ซึ่งประกอบด้วยงานเขียนประเภทนวนิยาย สารคดี และงานเขียนหนังสือทางด้านวิทยาศาสตร์อื่นๆ
ชื่อเรื่อง ชื่อเรื่อง (แปล) แปลและเรียบเรียง ชื่อหนังสือ
หุ่นยนต์
รหัสนิยาย
ลึกลับนักสืบ 1 แปลและเรียบเรียงโดย นพดล เวชสวัสดิ์
ลึกลับนักสืบ 2 แปลและเรียบเรียงโดย นพดล เวชสวัสดิ์
ลึกลับนักสืบ 3 แปลและเรียบเรียงโดย นพดล เวชสวัสดิ์
ระบอบการปกครอง
ระบอบการปกครอง () หมายถึง สถาบันทางการเมืองซึ่งรัฐบาลของรัฐได้จัดตั้งขึ้นเพื่อใช้อำนาจในการปกครองประเทศ คำนี้ยังนิยามรวมไปถึงรัฐบาลที่ไม่ประสบความสำเร็จในการใช้อำนาจปกครองประเทศด้วย
นอกเหนือจากการจัดแบ่งประเภทอย่างเป็นทางการแล้ว ระบอบการปกครองยังสามารถแบ่งได้ตามรูปแบบโดยทั่วไปของรัฐบาล อย่างเช่น:
โอรีโอ
โอรีโอ () เป็นแซนด์วิชคุกกี้ที่ประกอบด้วยคุกกี้ช็อคโกแลต 2 ชั้นและมีครีมวานิลารสหวานอยู่ระหว่างกลาง ผลิตภัณฑ์ที่ขายอยู่ในสหรัฐอเมริกาในปัจจุบันผลิตโดยบริษัทย่อยชื่อนาบิสโก จากบริษัทโมนดาลีซ อินเตอร์เนชันแนล โอรีโอกลายเป็นคุกกี้ที่ขายดีที่สุดในสหรัฐอเมริกาตั้งแต่เปิดตัวครั้งแรกในปี พ.ศ. 2455
ชาวไทยในติมอร์-เลสเต
ชาวไทยในประเทศติมอร์-เลสเต คือกลุ่มชาวไทยที่พำนักอยู่ในประเทศติมอร์-เลสเต โดยมีชุมชนชาวไทยในกรุงดิลี และเข้ามาประกอบธุรกิจขนาดย่อม อาทิ ร้านอาหารไทย สปานวดแผนไทย และบางส่วนทำหน้าที่เป็นเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติจำนวนหนึ่งด้วย
ตั้งแต่ พ.ศ. 2550 มีชาวไทยที่อาศัยอยู่ในดิลีเมืองหลวงของประเทศติมอร์-เลสเต มีประมาณ 60 คน (ไม่รวมเจ้าหน้าที่ปฏิบัติภารกิจสันติภาพร่วมกับสหประชาชาติ อีกจำนวน 35 คน) ใน พ.ศ. 2551 มีคนไทยที่พำนักอยู่ในกรุงดิลี 49 คน และมีเจ้าหน้าที่ตำรวจไทยเข้ามาปฏิบัติภารกิจรักษาสันติภาพร่วมภายใต้องค์การสหประชาชาติอีกจำนวน 13 นาย ใน พ.ศ. 2560 มีชาวไทยอาศัยอยู่ในดิลีราว 40 คน
เดอะไรติงส์ออนเดอะวอลล์
เดอะไรติงส์ออนเดอะวอลล์ () คือสตูดิโออัลบั้มลำดับที่สองของเดสทินีส์ไชลด์ วงดนตรีหญิงล้วนจากสหรัฐอเมริกา ออกวางจำหน่ายโดยโคลัมเบียเรเคิดส์ เมื่อวันที่ 27 กรกฎาคม พ.ศ. 2542 ในสหรัฐอเมริกา
อัลบั้มนี้เปิดตัวอยู่ที่อันดับที่ 6 ในชาร์ต "บิลบอร์ด 200" ซึ่งขึ้นไปในชาร์ตเมื่อวันที่ 14 สิงหาคม พ.ศ. 2542 ด้วยยอดจำหน่าย 132,000 หน่วยในสัปดาห์แรก ต่อมาได้ติดอันดับที่ 5 เมื่อวันที่ 6 พฤษภาคม พ.ศ. 2543 และอัลบั้มนี้ได้รับการเสนอชื่อเข้ารับรางวัลแกรมมี 5 รางวัล นั่นคือ การร้องเพลงแนวอาร์แอนด์บีคู่หรือกลุ่มยอดเยี่ยม (สองรางวัล), เพลงแนวอาร์แอนด์บียอดเยี่ยม, อัลบั้มเพลงแนวอาร์แอนด์บียอดเยี่ยม, และเพลงแห่งปี เดอะไรติงส์ออนเดอะวอลได้มีระดับยอดขาย 9x แพลตินัม จัดโดยRIAA เมื่อวันที่ 6 พฤศจิกายน พ.ศ. 2544
นางศรีประจัน
นางศรีประจันเป็นตัวละครในเรื่องขุนช้างขุนแผน เกิดที่จังหวัดสุพรรณบุรีนางศรีประจันเป็นแม่ของนางพิมพิลาไลยและเป็นภรรยาคนเดียวของพันศรโยธา ตั้งบ้านเรือนที่ บ้านท่าพี่เลี้ยงสุพรรณบุรี นางศรีประจันเป็นคนปากจัด ด่าเก่ง และเอาแต่ใจตนเอง
นางศรีประจันมีน้องสาว 1 คนคือนางบัวประจัน
ทศ
ทศ สามารถหมายถึง
แมตต์ ลอง
แมทธิว เคลย์ตัน ลอง () เกิดเมื่อวันที่ เกิด 18 พฤษภาคม พ.ศ. 2523 ที่เมืองวินเชสเตอร์ รัฐเคนตักกี้ เป็นนักแสดงชาวอเมริกัน เริ่มต้นจากการแสดงละครโรงเรียนในโรงเรียนประถม และเขายังคงมีการแสดงระยะเวลาที่เรียนในมหาวิทยาลัย และหลังจากที่จบจากมหาวิทยาลัยเวสเทิร์นเคนตักกี้ เขาย้ายไปนิวยอร์ก ขณะนี้อยู่ในลอสแอนเจลิส
มีดังนี้
เม็มวอร์ส์ออฟแอนอิมเพอร์เฟกต์แองเจิล
เม็มวอร์ส์ออฟแอนอิมเพอร์เฟกต์แองเจิล () คืออัลบั้มภาษาอังกฤษลำดับที่ 12 ของมารายห์ แครี ศิลปินชาวอเมริกา เดิมมีกำหนดการออกจำหน่ายวันที่ 25 สิงหาคม พ.ศ. 2552 ต่อมามีการเลื่อนกำหนดการออกจำหน่ายเป็นวันที่ 15 กันยายน พ.ศ. 2552 และวันที่ 29 กันยายน พ.ศ. 2552 ในสหรัฐอเมริกา ในสหราชอาณาจักรจะออกจำหน่ายก่อนสหรัฐอเมริกา 1 วันโดยค่ายเมอร์คิวรี และออกจำหน่ายทั่วโลกโดยค่ายยูนิเวอร์แซลมิวสิก
อัลบั้มนี้มารายห์ร่วมงานกับโปรดิวเซอร์ที่มีชื่อเสียงหลายคน อาทิ เจอร์มารีน ดูปรี, ไบรอัน-ไมเคิล ค็อกซ์, เดอะ-ดรีมและทริกกี สจวต โดยเดอะ-ดรีมและทริกกี สจวต เข้าร่วมอำนวยการผลิตเพลง "ออบเซสสด์" ซิงเกิลแรกของอัลบั้มนี้ ออกจำหน่ายในวันที่ 16 มิถุนายน พ.ศ. 2552 ขึ้นอันดับที่ 11 ของชาร์ต "บิลบอร์ด" ฮอต 100 และเป็นเพลงซิงเกิลที่ 40 ของมารายห์ที่ขึ้นอับดับ 1 ใน 10 ของชาร์ตดังกล่าว ทำให้เธอเป็นนักร้องสตรีลำดับที่ 8 ที่มีเพลงในชาร์ตดังกล่าวใน 10 ลำดับแรกที่มากกว่า 40 เพลง และนับเป็นเพลงของเธอที่ขึ้นชาร์ตเริ่มต้นสูงสุดนับตั้งแต่ปี พ.ศ. 2541 ซิงเกิลที่ 2 ได้ออกเผยแพร่เพลง "ไอว็อนต์ทูโนวว็อตเลิฟอิส" ซึ่งเป็นเพลงที่นำผลงานของวงฟอร์อีจีเนอร์มาขับร้องใหม่ ซึ่งจะเผยแพร่เพลงดังกล่าวในวันที่ 29 กันยายน พ.ศ. 2552 เพื่อกระตุ้นยอดจำหน่ายในสหรัฐอเมริกา on September 29, 2009, as simultanious release with the album in the US.Source:Showbiz 411: Official MC Album News
ลำดับศักดิ์ของกฎหมาย
ลำดับศักดิ์ของกฎหมาย เป็นแนวความคิดทางกฎหมายของฝรั่งเศส ซึ่งกำหนดลำดับชั้นระหว่างกฎหมายประเภทต่างๆ ซึ่งทำให้ผู้มีอำนาจในการตรากฎหมายที่มีศักดิ์ด้อยกว่าต้องเคารพและไม่สามารถตรากฎหมายที่ละเมิดกฎหมายที่มีศักดิ์สูงกว่าได้
กฎหมายไทยได้นำเอาหลักดังกล่าวมาประยุกต์ใช้ อาทิ พระราชบัญญัติจะขัดต่อรัฐธรรมนูญ ซึ่งมีศักดิ์สูงกว่า ไม่ได้ หรือ พระราชบัญญัติจะต้องไม่มีเนื้อหาขัดต่อพระราชบัญญัติประกอบรัฐธรรมนูญ เป็นต้น ดังที่ มาตรา 6 ของรัฐธรรมนูญแห่งราชอาณาจักรไทย พ.ศ. 2550 บัญญัติว่า "รัฐธรรมนูญเป็นกฎหมายสูงสุดของประเทศ บทบัญญัติใดของกฎหมาย กฎ หรือข้อบังคับ ขัดหรือแย้งต่อรัฐธรรมนูญนี้ บทบัญญัตินั้นเป็นอันใช้บังคับมิได้"
องค์กรหลักตามรัฐธรรมนูญซึ่งเป็นผู้ดูแลความสอดคล้องของกฎหมายต่างๆ ต่อกฎหมายสูงสุดหรือรัฐธรรมนูญ คือศาลรัฐธรรมนูญ
ลำดับศักดิ์ของกฎหมายในระบบกฎหมายไทย แบ่งอย่างละเอียดเป็น 7 ชั้น ได้แก่***คำสั่งคณะรัฐประหารไม่ถือว่าเป็นกฎหมาย เพราะไม่ได้มีที่มาที่เชื่อมโยงกับเจ้าของอำนาจอธิปไตย ซึ่งก็คือประชาชน
ลำดับศักดิ์ของกฎหมายในระบบกฎหมายฝรั่งเศส มี 6 ชั้น ได้แก่
การประชุมผู้ได้รับรางวัลโนเบล ณ เมืองลินเดา
การประชุมผู้ได้รับรางวัลโนเบล ณ เมืองลินเดา ประเทศสหพันธ์สาธารณรัฐเยอรมนี เป็นการประชุมเพื่อสร้างเครือข่ายระหว่างผู้ได้รับรางวัลโนเบล กับเยาวชนและนักวิทยาศาสตร์รุ่นใหม่ โดยได้เชิญผู้ได้รับรางวัลโนเบล (Nobel Laureate) นักศึกษาและนักวิจัยจากทั่วโลก เข้าร่วมการประชุม
การประชุมผู้ได้รับรางวัลโนเบล ได้จัดขึ้นครั้งแรกตั้งแต่ปี ค.ศ. 1951 (พ.ศ. 2494) ณ เมืองลินเดา เกาะขนาดเล็กทางตอนใต้ของประเทศ
สหพันธสาธารณรัฐเยอรมนี บริเวณทะเลสาบคอนสแตนซ์ (Lake Constance) พรมแดนธรรมชาติระหว่างเยอรมนี ออสเตรีย และสวิตเซอร์แลนด์
โดยมีวัตถุประสงค์เริ่มต้นเพื่อสร้างความร่วมมือและแลกเปลี่ยนกันระหว่างผู้ได้รับรางวัลโนเบลกับนักวิทยาศาสตร์ต่างชาติ
ซึ่งในปัจจุบันได้มุ่งเน้นผู้เข้าร่วมประชุมกลุ่มเยาวชน นักศึกษา และนักวิทยาศาสตร์รุ่นใหม่ที่มีศักยภาพสูงจากนานาประเทศ เพื่อให้บรรลุ
เป้าหมายตามคำขวัญ 3 ประการ คือ
ทั้งนี้ สภาการประชุมผู้ได้รับรางวัลโนเบล ณ เมืองลินเดา (The Council for the Lindau Nobel Laureate Meetings) ร่วมกับมูลนิธิผู้ได้รับรางวัลโนเบล ณ เมืองลินเดา ทะเลสาบคอนสแตนซ์ (Foundation Lindau Nobelprizewinners Meetings at Lake
Constance) จัดการประชุมนี้ทุกกลางปี (ประมาณปลายเดือนมิถุนายนถึงต้นเดือนกรกฎาคม) หมุนเวียนไปตามสาขา ได้แก่ ฟิสิกส์ เคมี และสรีรวิทยาหรือแพทยศาสตร์ สำหรับสาขาเศรษฐศาสตร์ จัดขึ้นทุก 2 ปีเริ่มตั้งแต่ปี ค.ศ. 2004 (พ.ศ. 2547)
ด้วยพระมหากรุณาธิคุณของสมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้สำนักงานพัฒนาวิทยาศาสตร์และเทคโนโลยีแห่งชาติ (สวทช.) จัดตั้งคณะกรรมการผู้ทรงคุณวุฒิในประเทศไทยเพื่อดำเนินการร่วมกับคณะผู้จัดงานประชุม ณ เมืองลินเดา ในการคัดเลือกเยาวชนและนักวิทยาศาสตร์รุ่นเยาว์เป็นตัวแทนประเทศไทยเพื่อเข้าประชุมอยู่ในระหว่างการคัดเลือกตัวแทนเยาวชนไทย
แยกคุ้งตะเภา
แยกคุ้งตะเภา () เป็นสามแยกจุดตัดทางหลวงแผ่นดินหมายเลข 11 (ถนนสายเอเชีย) และทางหลวงแผ่นดินหมายเลข 1213 บริเวณหน้าวัดคุ้งตะเภา ในพื้นที่ของหมู่บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ ก่อนมีการเริ่มสร้างทางหลวงแผ่นดินหมายเลขที่ 11 ในปี พ.ศ. 2521 บริเวณทางแยกคุ้งตะเภาเป็นเพียงทางโค้งสำหรับทางหลวงแผ่นดินหมายเลขที่ 1213 ต้นทางเข้าสู่โรงงานน้ำตาลไทยเอกลักษณ์
ปัจจุบันหลังจากมีการสร้างทางหลวงแผ่นดินหมายเลขที่ 1213 เพื่อเชื่อมต่อเส้นทางหลวงแผ่นดินหมายเลขที่ 1213 ที่มีจุดสิ้นสุดที่โรงงานน้ำตาลไทยเอกลักษณ์ และมีการสร้างทางหลวงแผ่นดินหมายเลขที่ 11 ตัดผ่าน ทำให้แยกคุ้งตะเภาเป็นแยกสำคัญสำหรับทางเข้าสู่วัดพระฝางสว่างคบุรีมุนีนาถ โบราณสถานสำคัญของจังหวัดอุตรดิตถ์
เป็นจุดบรรจบของทางหลวงแผ่นดินหมายเลข 11 ขนาด 4 ช่องจราจร (มีเกาะกลาง) ในแนวเหนือ-ใต้, และทางหลวงแผ่นดินหมายเลขที่ 1213 ขนาด 2 ช่องจราจร (มีเกาะกลาง)
เฮนรี เอียน คูซิก
เฮนรี เอียน คูซิก () เกิดเมื่อวันที่ 17 เมษายน ค.ศ. 1967 เป็นนักแสดงชาวสกอต-เปรู มีผลงานการแสดงละครเวที ซีรีส์และภาพยนตร์ เป็นที่รู้จักในบทเดสมอนด์ ฮูม จากซีรีส์ทางโทรทัศน์เรื่อง "อสุรกายดงดิบ‎" เขายังเคยได้รับการเสนอชื่อเข้าชิงรางวัลไพร์มไทม์เอมมี
โกลดี
โกลด์ดี () ชื่อจริง คลิฟฟอร์ด โจเซฟ ไพรซ์ () เกิดเมื่อวันที่ 19 กันยายน ค.ศ. 1965 เป็นนักดนตรีอิเล็กทรอนิกส์ และ นักแสดง จาก สตาฟฟอร์ดไชร์ ประเทศอังกฤษ โดยจะเป็นดนตรีแนว จังเกิล และ ดรัมแอนด์เบส เป็นต้น
จักรวรรดิการอแล็งเฌียง
จักรวรรดิการอแล็งเฌียง () เป็นคำประวัติศาสตร์ที่บางครั้งก็หมายถึงราชอาณาจักรแฟรงก์ภายใต้การปกครองของราชวงศ์การอแล็งเฌียง ที่เห็นกันว่าเป็นราชวงศ์ที่ก่อตั้งฝรั่งเศสและเยอรมนี จักรวรรดิการอแล็งเฌียงอาจจะถือว่าเป็นปลายสมัยจักรวรรดิแฟรงก์หรือต้นสมัยจักรวรรดิโรมันอันศักดิ์สิทธิ์ก็ได้
จักรวรรดิการอแล็งเฌียงเป็นการเน้นถึงการที่สมเด็จพระสันตะปาปาลีโอที่ 3 ทรงราชาภิเษกชาร์เลอมาญเป็นจักรพรรดิโรมันในปี ค.ศ. 800 ก่อนหน้านั้นชาร์เลอมาญและบรรพบุรุษของพระองค์เป็นประมุขของจักรวรรดิแฟรงก์ (พระอัยกาชาร์ล มาร์แตลเป็นผู้ก่อตั้งจักรวรรดิ) การราชาภิเกมิได้เป็นการประกาศการเป็นจักรพรรดิของจักรวรรดิใหม่ นักประวัติศาสตร์นิยมที่จะใช้คำว่า “กลุ่มราชอาณาจักรแฟรงก์” ("Frankish Kingdoms" หรือ "Frankish Realm") ในการเรียกดินแดนบริเวณที่ปัจจุบันคือเยอรมนีและฝรั่งเศสปัจจุบัน ระหว่างคริสต์ศตวรรษที่ 5 ถึงคริสต์ศตวรรษที่ 9
แม้ว่าจะมิได้เลือกใช้ตำแหน่ง “พระมหากษัตริย์” เช่น พระเจ้าเปแป็งพระวรกายเตี้ย พระราชโอรส หรือ “จักรพรรดิ” เช่นพระราชนัดดาชาร์เลอมาญ แต่ชาร์ล มาร์แตลก็เป็นประมุขสูงสุดของบริเวณที่ทุกวันนี้คือยุโรปตะวันตกทางตอนเหนือของเทือกเขาพิเรนีสทั้งหมด บริเวณเดียวที่มิได้ปกครองคือบริเวณที่เป็นของแซ็กซอนที่พิชิตได้บางส่วน, ลอมบาร์ดี และ ภูมิภาคชายแดนฮิสปาเนีย (Marca Hispanica) ทางตอนเหนือของเทือกเขาพิเรนีส ซึ่งกลายมาเป็นส่วนหนึ่งของจักรวรรดิแฟรงค์หลังจากมาเตลเสียชีวิต
นอกจากนั้นมาเตลก็ยังเป็นผู้ก่อตั้งระบบศักดินาที่เป็นระบบที่เป็นสัญลักษณ์ของจักรวรรดิคาโรแล็งเชียงและยุโรปโดยทั่วไปในระหว่างสมัยกลาง แต่ผู้ที่ได้รับการสรรเสริญว่าเป็นผู้ก่อตั้งระบบที่ว่าคือพระราชโอรสและพระราชนัดดา และทรงเป็นผู้ที่สามารถหยุดยั้งการรุกรานของมุสลิมในยุโรปโดยอุมัยยะห์ในยุทธการที่ตูร์ในปี ค.ศ. 732 ซึ่งทำให้ได้รับสมญานามว่า “Martel” (ค้อน) นักประวัติศาสตร์ชาวอังกฤษเอ็ดเวิร์ด กิบบอน (Edward Gibbon) ผู้เชี่ยวชาญในหัวข้อที่เกี่ยวกับโรมและหลังจากนั้นเรียกชาร์ล มาร์แตลว่า “ประมุขผู้เหนือกว่าผู้ใดทั้งหมดของยุค” (the paramount prince of his age)
พระเจ้าเปแป็งพระวรกายเตี้ยรับตำแหน่งเป็นกษัตริย์โดยสมเด็จพระสันตะปาปาซาคารีราวปี ค.ศ. 751 จากนั้นชาร์เลอมาญก็ขึ้นครองราชย์ในปี ค.ศ. 768 หลังจากเปแป็งเสด็จสวรรคต และได้รับราชาภิเษกเป็นจักรพรรดิโรมันในปี ค.ศ. 800 โดยสมเด็จพระสันตะปาปาลีโอที่ 3
จักรวรรดิการอแล็งเฌียงเมื่อชาร์เลอมาญเสด็จสวรรคตครอบคลุมยุโรปตะวันตกทั้งหมดเช่นเดียวกับที่อาณาเขตของจักรวรรดิโรมันก่อนหน้านั้น แต่ต่างจากโรมันตรงที่โรมันเกือบจะไม่ขยายดินแดนเกินไปกว่าบริเวณแม่น้ำไรน์หลังจากการพ่ายแพ้อย่างย่อยยับในปี ค.ศ. 9 ในยุทธการที่ป่าทิวโทเบิร์ก (Battle of the Teutoburg Forest) แต่ชาร์เลอมาญขยี้ผู้ต่อต้านที่เป็นชาวเจอร์มานิคทั้งหมดและขยายดินแดนของจักรวรรดิไปจนถึงแม่น้ำเอลเบและมีอิทธิพลจนเกือบจะไปถึงทุ่งเสต็ปป์รัสเซีย
จักรวรรดิคาโรแล็งเชียงแบ่งระหว่างบรรดาสมาชิกในราชวงศ์การอแล็งเฌียง ตั้งแต่เมื่อเริ่มก่อตั้งจักรวรรดิ เมื่อมาถึงรัชสมัยของชาร์เลอมาญพระองค์ก็ทรงแบ่งดินแดนระหว่างพระราชโอรสสามพระองค์: ชาร์ลได้รับนอยสเตรีย, หลุยส์ได้รับอากีแตน และเปแป็งได้รับอิตาลี เปแป็งสิ้นพระชนม์โดยมีพระราชโอรสนอกกฎหมายเบอร์นาร์ด ในปี ค.ศ. 810 ชาร์ลสิ้นพระชนม์โดยไม่มีรัชทายาทในปี ค.ศ. 811 แม้ว่าเบอร์นาร์ดจะครองราชย์ต่อจากเปแป็งเป็นกษัตริย์แห่งอิตาลี แต่หลุยส์ได้รับแต่งตั้งให้เป็นจักรพรรดิคู่กับชาร์เลอมาญในปี ค.ศ. 813 และทรงได้รับจักรวรรดิทั้งหมดเมื่อชาร์เลอมาญเสด็จสวรรคตในปี ค.ศ. 814
ชาร์ล มาร์แตล
ชาร์ล มาร์แตล (; ราว ค.ศ. 688 – 22 ตุลาคม ค.ศ. 741) เป็นผู้นำทางการทหารและการเมืองของชาวแฟรงก์ ดำรงมีตำแหน่งสมุหราชมนเทียรในสมัยราชวงศ์เมรอแว็งเฌียง และเป็นประมุขในทางพฤตินัยในช่วงว่างระหว่างรัชกาล ค.ศ. 737 ถึง ค.ศ. 743 ในบั้นปลายของชีวิตโดยใช้ตำแหน่ง “ดยุกและเจ้าชายแห่งชาวแฟรงก์” ในปี ค.ศ. 739 พระสันตะปาปาเสนอให้รับตำแหน่งกงสุลแต่ชาร์ลไม่ยอมรับ ชื่อเสียงที่ทำให้ชาร์ลเป็นผู้ที่เป็นที่รู้จักกันดีต่อมาการที่ได้รับชัยชนะในยุทธการที่ตูร์ในปี ค.ศ. 732 732 ซึ่งเป็นยุทธการที่เป็นการหยุดยั้งการรุกรานของกองทัพมุสลิมขึ้นมาทางเหนือและทางตะวันตกของยุโรป
ชาร์ลเป็นนักการทหารผู้มีความสามารถ—พ่ายแพ้ในยุทธการเพียงยุทธการเดียวในชีวิตการต่อสู้ในยุทธการที่โคโลญ ชาร์ลเป็นผู้มีบทบาทสำคัญในยุคกลาง และเชื่อกันว่ามีส่วนก่อให้เกิดระบบเจ้าขุนมูลนายและระบบอัศวินและวางรากฐานของจักรวรรดิการอแล็งเฌียง
มานิต ศรีวานิชภูมิ
มานิต ศรีวานิชภูมิ (27 กันยายน พ.ศ. 2504 - ) เป็นนักถ่ายภาพ นักเขียน ศิลปินอิสระแนวมโนทัศนศิลป์ (Conceptual Art) และนักเคลื่อนไหวทางสังคม มีผลงานที่เป็นที่รู้จัก คือ ชุดภาพถ่าย "Pink Man" ที่มีภาพชายร่างท้วม สวมสูทสีชมพูและรถเข็นซูเปอร์มาร์เกต ถ่ายตามสถานที่ต่าง ๆ ทั่วโลก และภาพชุดพิงค์แมนที่เสียดสีการเมืองและสังคมไทย โดยมีทั้งภาพถ่ายในปัจจุบัน และภาพรีทัชจากภาพถ่ายความรุนแรงทางการเมืองไทยในเหตุการณ์ 6 ตุลา
มานิตเกิดที่กรุงเทพมหานคร จบการศึกษาจากคณะศิลปกรรมศาสตร์ มหาวิทยาลัยศรีนครินทรวิโรฒ เริ่มทำงานเป็นช่างภาพให้กับ Bureau Bangkok และช่างภาพประจำหนังสือพิมพ์สยามรัฐ ก่อนจะหันมาทำงานอิสระ เคยได้รับรางวัล Higashikawa Prize จากงานแสดงภาพถ่าย Photo Fiesta ที่ฮอกไกโด ประเทศญี่ปุ่น เมื่อ พ.ศ. 2550 และได้รับการคัดเลือกเป็น 1 ใน 100 ช่างภาพที่ดีที่สุดในโลกจากการคัดเลือกของสำนักพิมพ์ไพดอน เมื่อ พ.ศ. 2550 ผลงานล่าสุดเป็นผลงานกำกับภาพ และกำกับภาพยนตร์สารคดี "พลเมืองจูหลิง (2552) " ร่วมกับ ไกรศักดิ์ ชุณหะวัณ และ อิ๋ง เค
มานิต ศรีวานิชภูมิ เข้ามามีบทบาทด้านการเมือง โดยการเข้าร่วมกับวสันต์ สิทธิเขตต์ ในการก่อตั้งพรรคศิลปิน เพื่อดำเนินแนวนโยบายวิพากษ์วิจารณ์นโยบายของพรรคไทยรักไทย โดยไม่หวังผลในการจัดตั้งรัฐบาล ซึ่งมานิต ศรีวานิชภูมิ ได้รับตำแหน่ง รองหัวหน้าพรรค
ยุทธการที่ตูร์
ยุทธการตูร์ หรือ ยุทธการปัวติเยร์ (, (ma‘arakat Balâṭ ash-Shuhadâ’) "ยุทธการแห่งราชสำนักผู้พลีชีพ") (10 ตุลาคม ค.ศ. 732) เป็นยุทธการที่เกิดขึ้นในบริเวณเมืองปัวติเยร์ และ ตูร์ ใกล้กับหมู่บ้าน Moussais-la-Bataille ราวยี่สิบกิโลเมตรทางตอนเหนือของปัวติเยร์ สมรภูมิของการสู้รบอยู่ติดกับเขตแดนระหว่างจักรวรรดิแฟรงค์และอากีแตน ยุทธการตูร์เป็นยุทธการระหว่างกองทัพแฟรงค์และเบอร์กันดี ภายใต้การนำของออสตราเซียชาร์ลส์ มาร์เตลฝ่ายหนึ่ง และกองทัพของจักรวรรดิกาหลิปอุมัยยะห์ที่นำโดยอับดุล เราะหฺมาน อัล ฆอฟิกีข้าหลวงใหญ่แห่งอัล-อันดะลุสอีกฝ่ายหนึ่ง ฝ่ายแฟรงค์เป็นฝ่ายได้รับชัยชนะ อับดุล เราะหฺมาน อัล ฆอฟิกีเสียชีวิตในสนามรบ ชาร์ลส์ มาร์เตลขยายอำนาจลงมาทางใต้ นักบันทึกพงศาวดารของคริสต์ศตวรรษที่ 9 ผู้ตีความหมายของชัยชนะว่าเป็นอำนาจจากเบื้องบนที่เข้าข้างชาร์ลส์ และตั้งสมญานามให้ชาร์ลส์ว่า “Martellus” หรือ “ค้อน” ที่อาจจะมาจากสมญาว่า “The Hammerer” ของจูดาส แม็คคาเบียส (Judas Maccabeus) ใน การปฏิวัติแม็คคาบี (Maccabean revolt) เมื่อชาวยิวปฏิวัติต่อต้านการปกครองของจักรวรรดิเซลูซิด (Seleucid empire) รายละเอียดของการสงครามที่รวมทั้งจุดที่ต่อสู้แต่ตัวเลขของผู้เข้าร่วมไม่เป็นที่ทราบแน่นอนจากหลักฐานที่ยังเหลืออยู่ แต่สิ่งที่น่าสนใจคือฝ่ายแฟรงค์ได้รับชัยชนะโดยไม่มีกองทหารม้า
นักประวัติศาสตร์คริสเตียนก่อนคริสต์ศตวรรษที่ 20 สรรเสริญชาร์ลส์ว่าเป็นวีรบุรุษของคริสเตียนและกล่าวว่ายุทธการครั้งนี้เป็นจุดที่เปลี่ยนแปลงความขัดแย้งต่อต้านอิสลาม การต่อสู้ที่เป็นการพิทักษ์คริสต์ศาสนาให้เป็นศาสนาของยุโรป นักประวัติศาสตร์ทางการทหารสมัยใหม่วิคเตอร์ เดวิส แฮนสันกล่าวว่า “นักประวัติศาสตร์ส่วนใหญ่ของคริสต์ศตวรรษที่ 18 และ 19 เช่นกิบบอนมีความเห็นว่ายุทธการปัวติเยร์เป็นยุทธการสำคัญที่เป็นจุดที่แสดงอำนาจอันสูงสุดของมุสลิมที่คืบเข้ามาในยุโรป” เลโอโพลด์ ฟอน รังเคอ (Leopold von Ranke) มีความเห็นว่า “ปัวติเยร์เป็นจุดของความหันเหของสมัยที่สำคัญที่สุดในประวัติศาสตร์โลก”
นักประวัติศาสตร์มีความเห็นขัดแย้งกันถึงความสำคัญของยุทธการครั้งนี้ ข้อที่ไม่เป็นที่ตกลงกันคือข้อที่ว่าสงครามครั้งนี้เป็นการยุติการคืบเข้ามาของมุสลิมในยุโรป แต่ที่เห็นพ้องกันคือยุทธการเป็นสิ่งที่ช่วยในการวางรากฐานของจักรวรรดิคาโรแล็งเชียงและอิทธิพลของแฟรงค์ในยุโรปต่อมาอีกร้อยปี นอกจากนั้นก็เห็นพ้องกันว่า “การวางอำนาจของแฟรงค์ในยุโรปตะวันตกเป็นการวางรูปทรงของอนาคตของทวีป และยุทธการตูร์ช่วยสนับสนุนการวางอำนาจนั้น”
เกาะโอวาฮู
โอวาฮู () หรือ โออาฮู (ฮาวาย: Oʻahu) หรือเป็นที่รู้จักในชื่อ "The Gathering Place" (ที่รวมคน) เป็นเกาะที่ใหญ่ที่สุดเป็นอันดับ 3 ของฮาวาย และมีพลเมืองหนาแน่นที่สุดในบรรดาเกาะของรัฐฮาวาย มีเมืองโฮโนลูลูตั้งอยู่ทางตะวันออกเฉียงใต้ของเกาะ เกาะมีพื้นที่ 1,545.4 ตารางกิโลเมตร (596.7 ตารางไมล์) ถือเป็นเกาะที่ใหญ่ที่สุดเป็นอันดับ 20 ของสหรัฐอเมริกา
สะใภ้ ไร้ศักดินา
สะใภ้ไร้ศักดินา เป็นละครโทรทัศน์ไทย ออกอากาศในวันที่ 12 ตุลาคม พ.ศ. 2544 - 4 พฤศจิกายน พ.ศ. 2544 ทุกวันศุกร์-เสาร์-อาทิตย์ เวลา 20.20 น. ทางช่อง 3 บทประพันธ์โดย เพ็ญศิริ บทโทรทัศน์ เอกลิขิต นำแสดงโดย พรชิตา ณ สงขลา เคลลี่ ธนะพัฒน์ มีเพลงประกอบละครที่โด่งดัง คือ โดเรมี
เป็นละครโทรทัศน์ที่ฮิตขึ้นหิ้งในปีพ.ศ. 2544 เป็นอย่างมาก บทบาท "ปลิวลม" ทำให้ เบนซ์-พรชิตา ณ สงขลา ได้ขึ้นมาอยู่ระดับแถวหน้าของวงการนักแสดง นอกจากนี้ยังได้ผลิตจัดจำหน่ายอัลบั้มเพลงประกอบละคร "สะใภ้ไร้ศักดินา" ในรูปแบบเทป, ซีดี, วีซีดี คาราโอเกะ ภายใต้สังกัด แกรมมี่โกลด์ (ในเครือ จีเอ็มเอ็ม แกรมมี่) ในปีเดียวกัน มีเพลงฮิตอย่าง โด เร มี, เธอไม่รู้หรอก, ฝนตกแดดออก, กินจุ๊บจิ๊บ และเพลง เขามิใช่ของเรา เป็นต้น ซึ่งสามารถสร้างปรากฏการณ์ยอดขาย 2 ล้านตลับ ซึ่งถือว่าสูงมากในกลุ่มอัลบั้มเพลงประกอบละครทั้งหมด และทำให้เบนซ์ เดินสายออกคอนเสิร์ตทั่วประเทศจนกลายเป็นนักแสดงดาวรุ่งในช่วงนั้นเลยที่เดียว
ในปีพ.ศ. 2554 ได้ทำภาคสอง โดยเปลี่ยนชื่อเรื่องเป็น "สะใภ้ไม่ไร้ศักดินา" นำแสดงโดย อเล็กซ์ เรนเดลล์ และ ณปภา ตันตระกูล นอกจากนี้ พรชิตา ณ สงขลา ยังมารับเชิญในบทบาทของ ปลิวลม(แม่นางเอก) และ มี ปิยะมาศ โมนยะกุล (แม่ของอาชา) มาแสดงเป็นคุณย่าของน้ำแข็ง/ปราณี(ณปภา ตันตระกูล) อีกด้วย
ไฮ้เฉียเลียงอัน
ไฮ้เฉียเลียงอัน เป็นรายการข่าวเชิงวิเคราะห์ที่เน้นเรื่องส่วนมากเป็นเรื่องในไต้หวัน ออกอากาศทางซีซีทีวี 4ทุกวันจันทร์-อาทิตย์ เวลา 19.30 นาที และออกอากาศซ้ำในเวลา 6.30 และ 10.30 น.
เดิมเพลงประกอบจะมีจังหวะแดนซ์ ช่วงหลังจึงเปลี่ยนเพลงประกอบเป็นแบบช้า
อนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์
อนุสัญญาว่าด้วยการป้องกันและลงโทษความผิดอาญาฐานฆ่าล้างเผ่าพันธุ์ () เป็นสนธิสัญญาซึ่งสมัชชาใหญ่แห่งสหประชาชาติมีข้อมติที่ 260 ตกลงรับเมื่อวันที่ 9 ธันวาคม 1948 และเริ่มใช้บังคับตั้งแต่วันที่ 12 มกราคม 1951 อนุสัญญานี้กำหนดบทอธิบายศัพท์ "ฆ่าล้างเผ่าพันธุ์" ตามกฎหมาย และเป็นผลมาจากการรณรงค์ยาวนานหลายปีของราฟาเอล เล็มกิน (Raphael Lemkin) นักนิติศาสตร์ แยร์ ออรอน (Yair Auron) นักประวัติศาสตร์ชาวอิสราเอล กล่าวว่า "เมื่อราฟาเอล เล็มกิน สร้างศัพท์ว่า 'ฆ่าล้างเผ่าพันธุ์' เมื่อปี 1944 นั้น เขาเอาการทำลายล้างชาวอาร์เมเนียเมื่อปี 1915 มาเป็นตัวอย่างสำคัญของการฆ่าล้างเผ่าพันธุ์" อนุสัญญากำหนดให้รัฐทั้งหลายที่เข้าร่วมอนุสัญญาต้องป้องกันและลงโทษการกระทำทั้งหลาย ๆ ที่ก่อให้เกิดการฆ่าล้างเผ่าพันธุ์ทั้งในยามสงบและยามรบ ปัจจุบัน มีรัฐ 144 รัฐให้สัตยาบันแก่อนุสัญญานี้แล้ว
อนุสัญญานี้ ข้อ 2 กำหนดบทอธิบายศัพท์ "ฆ่าล้างเผ่าพันธุ์" ว่า เป็น
นอกจากนี้ ข้อ 3 ของอนุสัญญา กำหนดความผิดอาญาที่จะต้องถูกลงโทษตามอนุสัญญานี้ คือ
อนุสัญญานี้ได้รับการตกลงรับเพื่อกำหนดการทั้งหลายที่กระทำลงทำนองเดียวกับในเหตุการณ์นาซีเยอรมนีฆ่าล้างเผ่าพันธุ์ชาวยิวช่วงสงครามโลกครั้งที่ 2 ให้เป็นความผิด เดิมที ต้นร้างกำหนดให้การฆ่าทางการเมืองเป็นการฆ่าล้างเผ่าพันธุ์ด้วย แต่สหภาพโซเวียต และชาติอื่น ๆ แย้งว่า การกระทำต่อกลุ่มที่ระบุว่ายึดถือความเห็นทางการเมืองหรือมีสถานะทางสังคมบางอย่างนั้นไม่ควรถือเป็นการฆ่าล้างเผ่าพันธุ์ ต่อมาเมื่อประนีประนอมทางการเมืองและการทูตกันแล้ว จึงตัดข้อความดังกล่าวออก
ระบบเกษตรกรรมพืชเดี่ยว
ระบบเกษตรกรรมพืชเดี่ยว () เป็นระบบเกษตรกรรมที่เป็นการปลูกพืชชนิดเดียวในบริเวณกว้างเป็นวิธีที่นิยมใช้โดยเกษตรกรผู้มีเนื้อที่ในการเกษตรกรรมเป็นจำนวนมาก ถ้าพูดถึงป่าระบบเกษตรกรรมพืชเดี่ยวก็หมายถึงการปลูกไม้พันธุ์เดียวเท่านั้น
คำว่า “ระบบเกษตรกรรมพืชเดี่ยว” มักจะใช้ในการเกษตรกรรมที่หมายถึงการปลูกพืชที่มีลักษณะคล้ายคลึงกันในด้านการเจริญเติบโตทางพันธุศาสตร์ เช่นการปลูกข้าวสาลี หรือไร่แอปเปิล หรือ ไร่องุ่น พืชพันธุ์เหล่านี้มีลักษณะการเจริญเติบโต ให้ผลสูง และใช้เนื้อที่น้อย เพราะการปลูก การบำรุง และการเก็บเกี่ยวสามารถทำให้เป็นมาตรฐานได้ การสร้างมาตรฐานเป็นการเพิ่มความมีประสิทธิภาพทางเกษตรกรรม นอกจากนั้นก็ยังสามารถจัดพืชผลให้เหมาะกับตำแหน่งที่ปลูกได้ เช่นเลือกพืชที่เหมาะกับเนื้อดิน หรือเลือกพืชที่มีฤดูการปลูกสั้น แต่เกษตรเชิงเดี่ยว ซึ่งนำรายได้จากการขายมาวัดความสำเร็จนั้น อาศัยปัจจัยภายนอกแทบทุกอย่างในการผลิต ต้องนำเข้าและใช้วัตถุดิบจากภายนอก ซึ่งเกษตรกรไม่สามารถกำหนดราคาเองได้ ต้นทุนส่วนใหญ่จึงมักอยู่ที่วัตถุดิบที่ไม่สามารถผลิตได้เอง และราคาขึ้นอยู่กับกลไกทางตลาด พ่อค้าวัตถุดิบจะเรียกราคาจากเกษตรกรได้ 100% ทำให้ชาวบ้านเป็นหนี้ในทุกฤดูการผลิต ยิ่งทำยิ่งเป็นหนี้ ไม่ทำก็เป็นหนี้อยู่เพราะหนี้เก่าออกดอกเรื่อยๆ ทำให้เกษตรกรต้องออกแสวงหาทางทำกินใหม่ๆในเมืองหลวง ส่งเงินใช้หนี้ เป็นหนี้ในระยะยาวทั้งชีวิต ดังกล่าว ทำให้คนไทยมีน้ำใจน้อยลง เพราะสภาวะที่ขาดแคลนเช่นเดียวกัน เกษตรกรต้องรับภาระต่างๆมากขึ้น เพราะพ่อค้าจะเอาแต่ผลผลิตงามๆ ชาวนาชาวไร่ก็ต้องซื้อปุ๋ยซื้อยาฆ่าแมลงเพิ่มมากขึ้นเพื่อไม่ให้โดนกดราคาจากพ่อค้าคนกลาง ส่งผลมาที่ประชาชนผู้บริโภคที่ต้องรับสารปนเปื้อนไปเรื่อยๆ ต่อมาก็ป่วย และเข้าโรงพยาบาล ขาดแคลนรายได้ เป็นผลกระทบระยะยาวเช่นเดียวกัน
ระบบเกษตรกรรมพืชเดี่ยวให้ผลิตผลมากกว่าโดยไม่มีคู่แข่งจากพืชอื่น และการปลูกอย่างเป็นระเบียบทำให้การใช้เนื้อที่มีประสิทธิภาพมากกว่าพืชผสม แต่ผลเสียคือพืชจะดูดอาหารที่ต้องการออกจากดินโดยไม่มีการทดแทนเช่นระบบการปลูกพืชหลากชนิด
เสน่ห์รักสาวนักช้อป
เสน่ห์รักสาวนักช้อป () เป็นภาพยนตร์ที่ดัดแปลงจากนวนิยายเรื่องคำสารภาพของสาวนักช้อปฯ โดย โซเฟีย คินเซลลา ชุด "สาวนักช้อปฯ" กำกับภาพยนตร์โดย พี.เจ. โฮแกน และนำแสดงโดย อิสลา ฟิชเชอร์ ออกฉายเป็นครั้งแรกเมื่อ 13 กุมภาพันธ์ พ.ศ. 2552
น้ำตกเขาสิบห้าชั้น
น้ำตกเขาสิบห้าชั้น เป็นน้ำตกที่เกิดขึ้นใหม่ตั้งอยู่ในอุทยานแห่งชาติเขาสิบห้าชั้น ตำบลขุนซ่อง อำเภอแก่งหางแมว จังหวัดจันทบุรี ซึ่งอยู่ระหว่างรอยต่อของห้าจังหวัด เหมาะสำหรับการเดินทางเพื่อศึกษาธรรมชาติ
ลักษณะภูมิประเทศและลักษณะภูมิอากาศ พื้นที่ส่วนใหญ่เป็นที่ราบกว้าง และมีภูเขาติดต่อกันเป็นเทือกยาว ในด้านตะวันออกยาวถึงเขตรักษาพันธุ์สัตว์ป่าเขาสอยดาว ส่วนในด้านความสูงของน้ำตกเขาสิบห้าชั่น มีความสูงถึง 802 เมตร ในอุทยานแห่งนี้มีคลองหลายสายและมีคลองหลัก คือ คลองโตนด เพราะมีทั้งความลึกและความกว้างมาก จึงทำให้ปริมาณน้ำที่ไหลมีปริมาณมาก จึงทำให้อุทยานแห่งนี้มีความสมบูรณ์ทั้งในด้านธรรมชาติ และพันธุ์สัตว์ป่านานาชนิด เหมาะแก่การศึกษาวิจัยธรรมชาติ และ สัตว์ต่างๆ นอกจากนั้นทางด้านอากาศยังช่วยในธรรมชาติสมบูรณ์ เนื่องจาก อุทยานแห่งนี้มีลักษณะที่เด่นชัดใน
เรื่องอากาศ คือไม่ว่าจะเป็น ฤดูหนาว ฤดูร้อน ฤดูฝน ต่างมีความชัดเจน เช่น ฤดูหนาวก็จะมีความเย็นมากและมีความแห้งแล้งมากเช่นเดียวกัน ด้านฤดูฝนจะมีฝนตกชุบและมีความชุ่มชื้นเป็นอย่างมาก ฤดูร้อนอากาศจะร้อนมากที่สุดเช่นกัน เหตุที่เป็นเช่นนี้ก็เพราะได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนือ
สามารถนั่งรถประจำทางจากกรุงเทพฯ นั่งรถมาลงที่อำเภอนายายอาม แล้วมาต่อรถสองแถวที่ตลาดมาลงที่หน้าอุทยานฯ ค่ารถคนละ 40 บาท หรือจะเหมารถสองแถวที่ตลาดอำเภอนายายอาม ในราคา ประมาณ 200-300 บาท
แม่น้ำสินธุ
แม่น้ำสินธุ () เป็นแม่น้ำที่ยาวที่สุดในปากีสถาน และเป็นแม่น้ำที่ใหญ่ที่สุดในโลกอันดับที่ 21 ในแง่ของการไหลผ่านประจำปี มักถูกพูดว่าเป็นเส้นชีวิตของชาวปากีสถาน ต้นกำเนิดของแม่น้ำอยู่บริเวณที่ราบสูงทิเบต ใกล้กับทะเลสาบมานาซาโรวาร์ ความยาวรวมของแม่น้ำมีความยาว 3,180 กิโลเมตร (1,976 ไมล์) และมีการไหลของน้ำมากกว่า 1,165,000 ตร.กม. (450,000 ตร.ไมล์)
สแล็กซ์
SLAX เป็นระบบปฏิบัติการลินุกซ์แบบ Live CD ที่พัฒนามาจาก สแลกแวร์ (Slackware) ซึ่งสามารถทำงานได้โดยไม่จำเป็นต้องติดตั้งโปรแกรมบนฮาร์ดไดรฟ์ของเครื่องคอมพิวเตอร์ โดยจะบูตเครื่องและเรียกใช้คำสั่งจากแผ่นซีดี แฟลชไดรฟ์ หรือแรม
SLAX ลินุกซ์ดิสทริบิวชัน พัฒนาขึ้นในสาธารณรัฐเช็ก โดย Tomáš Matějíček โดยมีข้อกำหนดว่าขนาดของลินุกซ์ดิสทริบิวชันทั้งหมด จะมีขนาดประมาณ 200 MB เพื่อให้สามารถเขียนลงในแผ่นมินิซีดีขนาด 80 มม. ซึ่งมีความจุสูงสุด 210 MB (24 นาที) (แผ่นซีดีปกติมีขนาดเส้นผ่าศูนย์กลาง 120 มม. มีความจุสูงสุด 700 MB) ปัจจุบันพัฒนาถึงเวอร์ชัน 9.6.0
รักหวานแหววกับเจ้าหญิงโรแมนติก
รักหวานแหววกับเจ้าหญิงโรแมนติก () เป็นละครโทรทัศน์ของไต้หวัน สร้างจากเนื้อเรื่องของมังงะเรื่อง Four Steps to Romance (ろまんす五段活用, Romance Godan Katsuyou) ของ Kazuko Fujita นำแสดงโดย อู๋จุน เฉินอี้หรู และจางสาวหาน
เป็นเรื่องเกี่ยวกับเด็กผู้หญิงแสนจะธรรมดาคนหนึ่งที่ชื่อ เสี่ยวไม่ เธอเป็นหลานสาวของมหาเศรษฐีที่ชื่อ หวงผู่สง แต่เธอไม่เคยรู้เพราะเสี่ยวไม่อยู่กับพ่อแม่ที่เก็บเธอมาเลี้ยงและรักเสี่ยวไม่อย่างกับลูกแท้ๆ ของตัวเอง จนกระทั่งวันหนึ่งพ่อบ้านหวงผู่มารับเสี่ยวไม่ไปอยู่คฤหาสน์กับคุณปู่ โดยครั้งแรกที่เข้าไปเสี่ยวไม่ได้เจอกับคุณชาย หนันฟงจิ่น ซึ่งเป็นผู้สืบทอดอันดับ 1 ของตระกูลหวงผู่ ทั้งคู่เป็นคู่กัดกันมาตลอดและได้พบเจอเหตุการณ์ต่างๆๆมาด้วยกันมากมาย โดยการวางแผนของคุณปู่ช่างคิดของเสี่ยวไม่ แต่ว่าเสี่ยวไม่กับหนันฟงจิ่นก้อมีผู้ช่วยเหมือนกันก็ คือ ลูกพี่ลูกน้องตระกูลหนันฟงที่คอยช่วยเหลือคนทั้งคู่มาตลอด
แวร์เฮาส์ (ไนต์คลับ)
แวร์เฮาส์ หรือ เฮาส์ เป็นไนต์คลับ จัดตั้งขึ้นที่เมืองชิคาโก สหรัฐอเมริกา ในปี 1977 ผู้อำนวยการโดย โรเบิร์ต วิลเลียมส์ และเป็นคลับที่แรกที่มีการกำเนิดดนตรีเฮาส์ที่ไนต์คลับแห่งนี้ โดยมี ดีเจ แฟรงกี นักเคิลส์ มาเล่นเพลงที่ไนต์คลับแห่งนี้เป็นคนแรก และเป็นผู้พัฒนาดนตรีเฮาส์มาตลอดในทศวรรษ 1980
สายการบินโอเชียนิก
สายการบินโอเชียนิก ( หรือในบางครั้งเรียก Oceanic Airways) เป็นสายการบินในเรื่องแต่ง ที่ใช้ในภาพยนตร์และรายการโทรทัศน์หลายเรื่อง เป็นที่โด่งดังในการเป็นสายการบินในเรื่อง "อสุรกายดงดิบ" ที่มีตราสัญลักษณ์ทันสมัย เป็นภาพจุดศิลปะอะบอริจินิส ดูคล้ายกับ เป้ายิง เกาะ หรือตัวโอ "O" เรื่องราวของเรื่องนี้เริ่มขึ้นเมื่อเที่ยวบิน 815 ของสายการบินโอเชียนิกตกลงไปที่เกาะลึกลับแห่งหนึ่ง
นอกจากนั้นยังปรากฏในหลายสื่อ เหตุการณ์แรกของสายการบินโอเชียนิก คือภาพยนตร์ในปี 1996 เรื่อง "Executive Decision" ทางทีมงานสร้างภาพยนตร์ถ่ายทำโดยใช้เครื่องโบอิง 747 แต่โลโก้มีความแตกต่างกัน แต่เครื่องแบบ ต่อมาได้ใช้ในสายการบินเรื่อง "อสุรกายดงดิบ"
ดอลลาร์ช่องแคบ
ดอลลาร์ช่องแคบ () เป็นสกุลเงินตราประจำนิคมช่องแคบระหว่างปี ค.ศ. 1904 - 1939 และยังใช้ในสหพันธรัฐมลายู รัฐนอกสหพันธ์ ซาราวะก์ บรูไน และบอร์เนียวเหนือของอังกฤษด้วย
ในต้นคริสต์ศตวรรษที่ 19 สกุลเงินที่ใช้กันอย่างกว้างขวางในกว้างขวางในอินเดียตะวันออกคือดอลลาร์​สเปน ซึ่งมาจากทั้งสเปนและอาณานิคมของสเปนในทวีปอเมริกา ส่วนสกุลเงินที่ผลิตในท้องถิ่นก็มีอยู่บ้าง ได้แก่ กปิงกลันตัน กปิงตรังกานู และดอลลาร์ปีนัง
ในปี ค.ศ. 1837 รัฐบาลได้กำหนดให้รูปีอินเดียเป็นสกุลเงินอย่างเป็นทางการของนิคมช่องแคบ เนื่องจากขณะนั้นยังบริหารขึ้นตรงกับทางอินเดีย แต่ดอลลาร์สเปนก็ยังคงหมุนเวียนอยู่ในระบบ ต่อมาในปีค.ศ. 1845 ก็เริ่มมีเหรียญกษาปณ์ของนิคมช่องแคบเองโดยใช้ระบบ 100 เซนต์ = 1 ดอลลาร์ โดย 1 ดอลลาร์มีค่าเท่ากับ 1 ดอลลาร์สเปน และในปี ค.ศ. 1867 ที่นิคมช่องแคบได้แยกระบบการปกครองออกมาเป็นของตนเองแล้ว ก็เริ่มใช้ดอลลาร์เป็นสกุลเงินมาตรฐานอย่างเป็นทางการ
ตั้งแต่ปี ค.ศ. 1898 เป็นต้นมา คณะกรรมาธิการสกุลเงินได้ประกาศใช้สกุลเงินดอลลาร์ช่องแคบ และประกาศห้ามธนาคารต่าง ๆ ผลิตเงินตราออกมา ขณะนั้นมูลค่าของดอลลาร์ช่องแคบกำหนดไว้ให้เท่ากับ 2 ชิลลิง 4 เพนนี
เจเรมี เดวีส์
เจเรมี เดวีส์ () เกิดเมื่อวันที่ 8 ตุลาคม ค.ศ. 1969 (บางแหล่งบอก 28 ตุลาคม) เป็นนักแสดงชาวเวลส์-อเมริกัน มีผลงานแสดงภาพยนตร์และซีรีส์ โดยเป็นที่รู้จักในการแสดงในภาพยนตร์เรื่อง "Saving Private Ryan" และ "อสุรกายดงดิบ"
นาวีน แอนดรูวส์
นาวีน วิลเลียม ซิดนีย์ แอนดรูวส์ () เกิดเมื่อวันที่ 17 มกราคม ค.ศ. 1969 เป็นนักแสดงชาวอังกฤษ เกิดในอังกฤษ เป็นบุตรของเนียร์มาลา นักจิตวิทยาและสแตนลีย์ แอนดรูวส์ นักธุรกิจ ทั้งคู่อพยพมาจากอินเดีย
เขาเคยได้รับการเสนอชื่อเข้าชิงรางวัลเอมมี และรางวัลลูกโลกทองคำ มีชื่อเสียงจากผลงานแสดงเรื่อง "Grindhouse" (2007) และผลงานแสดงในซีรีส์ดัง "อสุรกายดงดิบ" รับบทเป็นซายิด จาร์ราห์
ไอกอตตาฟีลลิง
"ไอกอตตาฟีลลิง" () เป็นเพลงของกลุ่มศิลปิน แบล็กอายด์พีส์ เป็นซิงเกิ้ลที่ 2 อย่างเป็นทางการของสตูดิโออัลบั้มชุดที่ 5 ชุด "The E.N.D." เพลงเปิดตัวเมื่อวันที่ 21 พฤษภาคม ค.ศ. 2009เพลงนี้มีโปรดิวเซอร์คือดีเจแนวเฮาส์ชาวฝรั่งเศส เดวิด เกตตา ที่ปรากฏตัวในมิวสิกวิดีโอเช่นกัน (2:20) (ถัดจากคิด คูดี) "ไอกอตตาฟีลลิง" เปิดตัวบนชาร์ตซิงเกิ้ลที่อันดับ 2 ตามหลังเพลงของพวกเขาเองคือ "บูมบูมพาว" ในสัปดาห์วันที่ 27 มิถุนายน ค.ศ. 2009 ทั้งบนชาร์ตของแคนาดาและบิลบอร์ดฮอต 100 ทำให้วงเป็นศิลปิน 1 ใน 11 ที่มีเพลงอันดับ 1 และอันดับ 2 ในสัปดาห์เดียวกันบนชาร์ตบิลบอร์ดฮอต 100
โบโนโบ (นักดนตรี)
"สำหรับความหมายอื่นดูที่" โบโนโบ
โบโนโบ () ชื่อจริง ไซมอน กรีน () เป็นนักดนตรีและโปรดิวเซอร์เพลงชาวอังกฤษ พออายุได้ 18 ปี เขาก็ได้ย้ายไปที่ไบรตันซึ่งเขาจะไปจำหน่ายขายอัลบั้มแรกของเขา ที่มีชื่อ Animal Magic อยู่ต้นสังกัด Tru Thoughts ในปี 2001 เขาก็ได้ไปเซ็นสัญยากับค่ายเพลง นินจาจูน ต่อมาก็ออก อัลบั้ม ชุดที่สองที่มีชื่อ Dial 'M' For Monkey ในปี 2003 และ อัลบั้มล่าสุด คือ Days to Come จำหน่ายเมือปี 2006 โดยมีซิงเกิลแรก "Nightlite" รวมกับ Bajka ต่อมาก็ประสบความสำเร็จ กับเพลง Days to Come เพลงนี้ได้รับความนิยมในอินเทอร์เน็ต และได้รับการคัดเลือกอัลบั้มที่ดีที่สุดของปี 2006 โดย ชิลส์ ปีเตอร์สัน
เธียร์เวรี่ คอร์ปอเรชั่น
Thievery Corporation เป็นคู่ดูโอจาก จากวอชิงตันดีซี ประกอบด้วยสมาชิก ร็อบ การ์ซา และ อีริค ฮิลตัน โดยพวกเขาจะรวมเพลงแนวอื่นอย่าง ดั๊บ, แจ๊ส, เร้กเก้, ดนตรีอินเดียคลาสสิก, บอสซาโนว่า, และ ดนตรีเลาจ์
โบโนโบ (แก้ความกำกวม)
โบโนโบ (Bonobo) อาจหมายความได้ว่า
ตราแผ่นดินของโรมาเนีย
ตราแผ่นดินของโรมาเนีย () เป็นตราอาร์มของประเทศโรมาเนียที่ได้รับการอนุมัติใช้โดยรัฐสภาแห่งโรมาเนียเมื่อวันที่ 10 กันยายน ค.ศ. 1992 ในการเป็นตราประจำชาติ ตราแผ่นดินมีรากฐานมาจากตราอาร์มของราชอาณาจักรโรมาเนียเดิมที่ใช้ระหว่างปี ค.ศ. 1922 ถึงปี ค.ศ. 1947
รายละเอียดที่สำคัญของตราคือเหยี่ยวทองที่ถือดาบและคทา และคาบกางเขนของนิกายอีสเติร์นออร์โธด็อกซ์ สีที่ใช้มีสามสี แดง เหลือง และน้ำเงินซึ่งเป็นสีของธงชาติโรมาเนีย
ธงชาติ
ตราแผ่นดินของเยอรมนี
ตราแผ่นดินของเยอรมนี () เป็นตราอาร์มของประเทศเยอรมนีที่ประกอบด้วยเหยี่ยว สีของตราคลายกับสีของธงชาติเยอรมนี (ดำ แดง และ ทอง) และเป็นตราประจำชาติที่เก่าที่สุดตราหนึ่งของยุโรป และของโลก
ประวัติของการใช้เหยี่ยวเป็นสัญลักษณ์เริ่มตั้งแต่สมัยแรก จักรวรรดิโรมันและจักรวรรดิไบแซนไทน์สงวนการใช้รูปเหยี่ยวสำหรับสิ่งที่มีความสำคัญเท่านั้นโดยเฉพาะสำหรับพระเจ้า และ จักรพรรดิ ซึ่งเป็นสัญลักษณ์ของความคงกระพัน ต่อมาเหยี่ยวก็กลายเป็นสัญลักษณ์ของหลวงในรูปของเหยี่ยวทอง (Golden Eagle) ที่เรียกกันในภาษาเยอรมันว่า “เหยี่ยวเยอรมัน” (Reichsadler) ที่อาจจะใช้มาตั้งแต่รัชสมัยของชาร์เลอมาญ (ค.ศ. 742–ค.ศ. 814) ราวปี ค.ศ. 1200 เหยี่ยวดำบนทุ่งทองมักจะทราบกันว่าเป็นตราอาร์มหลวง
ในปี ค.ศ. 1433 ก็เริ่มมีการใช้เหยี่ยวสองหัวเป็นครั้งแรกโดยสมเด็จพระจักรพรรดิซิจิสมุนด์แห่งโรมันอันศักดิ์สิทธิ์ ตั้งแต่นั้นมาเหยี่ยวสองหัวกลายมาเป็นสัญลักษณ์ของจักรพรรดิเยอรมัน และเป็นตราอาร์มจักรวรรดิโรมันอันศักดิ์สิทธิ์ จากตั้งแต่กลางคริสต์ศตวรรษที่ 15 เป็นต้นมาจักรพรรดิก็ทรงใส่ตราของราชวงศ์ของตนเองบนอกของเหยี่ยว หลังจากการสิ้นสุดของจักรวรรดิโรมันอันศักดิ์สิทธิ์ในปี ค.ศ. 1806 รัฐเยอรมันและสัญลักษณ์ของรัฐร่วมก็สิ้นสุดลง
ตราแผ่นดินของอิตาลี
ตราแผ่นดินของอิตาลี (, ) เป็นตราสัญลักษณ์ของประเทศอิตาลีมาตั้งแต่วันที่ 5 พฤษภาคม ค.ศ. 1948 อันที่จริงแล้วตราแผ่นดินของอิตาลีเป็นตรามากกว่าที่จะเป็นตราอาร์มเพราะไม่ได้ออกแบบตามธรรมเนียมของการกฎการออกแบบตราอาร์ม
ตราแผ่นดินของเซอร์เบีย
ตราแผ่นดินของเซอร์เบีย () เป็นตราอาร์มของประเทศเซอร์เบียเป็นตราเดียวกับที่ใช้โดยราชวงศ์โอเบรอโนวิค (House of Obrenović) ที่ใช้ครั้งแรกในปี ค.ศ. 1882 และมาเริ่มใช้เป็นครั้งที่ 2 ในปี ค.ศ. 2004) ตัวตราเป็นเหยี่ยวสองหัวสีเงินของราชวงศ์เนมันจิค (House of Nemanjić) (ผู้นำมาจากราชวงศ์พาลาโอโลกอส (Palaiologos) ของจักรวรรดิไบแซนไทน์) รอบและหลังเหยี่ยวเป็นเสื้อคลุมขนเออร์มินซึ่งเดิมสวมโดยกษัตริย์ เหยี่ยวสองหัวใช้มาตั้งแต่สมัยไบแซนไทน์ส่วนกางเขนเซอร์เบียใช้มาตั้งแต่คริสต์ศตวรรษที่ 12
สัญลักษณ์ส่วนใหญ่เป็นสัญลักษณ์แทนรัฐเซอร์เบีย ที่เป็นเหยี่ยวสองหัวบนโล่แดง ร่างและปีกเป็นสีเงิน ลิ้น จะงอยปาก ขา และกรงเล็บเป็นสีทอง ระหว่างสัญลักษณ์ดอกลิลลีสองดอก โล่เป็นสัญลักษณ์ของเซอร์เบีย ภายในโล่สีแดงเป็นกางเขนระหว่างเหล็กจุดไฟ (firesteel) สีเงินสี่อันในช่องระหว่างกางเขนสี่ช่อง ทั้งสี่อันหันออกไปทางด้านนอก
แม้ว่าในปัจจุบันเซอร์เบียจะเป็นสาธารณรัฐ แต่ตราอาร์มใหม่ก็ยังคงมีมงกุฎของราชอาณาจักรเดิมของเซอร์เบีย ซึ่งตามปกติแล้วเป็นสัญลักษณ์ของชาติที่มีกษัตริย์
ในปีที่ผ่านมาเมื่อไม่นานมานี้ประเทศในยุโรปตะวันออกหลายชาติใช้มงกุฎในการแสดงถึงการเป็นรัฐที่สืบเนื่องมาจากระบบกษัตริย์เดิมแม้ว่าในปัจจุบันจะเป็นสาธารณรัฐ
สแลกแวร์
สแลกแวร์ () เป็นระบบปฏิบัติการลินุกซ์แบบเสรีและโอเพนซอร์ซ ที่พัฒนาขึ้นโดย Patrick Volkerding โปรแกรมเมอร์ชาวอเมริกัน โดยปรับปรุงมาจาก Softlanding Linux System (SLS Linux) เผยแพร่เป็นครั้งแรกเมื่อปี ค.ศ. 1993 และยังมีการพัฒนาต่อเนื่องจนถึงปัจจุบัน เป็นลินุกซ์ดิสทริบิวชันที่เก่าแก่ที่สุด ที่ยังมีการพัฒนาอยู่
สแลกแวร์พัฒนาขึ้นโดยมุ่งเน้นไปที่เสถียรภาพและความเรียบง่าย เป็นระบบปฏิบัติการแบบยูนิกซ์ (Unix-like) มีรูปแบบการใช้งานคล้ายคลึงกับยูนิกซ์ มีการตั้งค่าในเท็กซ์โหมด
สแลกแวร์รุ่นแรก ใช้ชื่อว่า Slackware 1.00 เผยแพร่ในรูปแบบอิมเมจไฟล์ของฟลอปปีดิสก์ขนาด 3½ นิ้ว จำนวน 24 แผ่น เปิดให้ผู้ใช้ทั่วไปสามารถดาวน์โหลดผ่านเซิร์ฟเวอร์ FTP เป็นครั้งแรกเมื่อวันที่ 16 กรกฎาคม ค.ศ. 1993 ปัจจุบันการพัฒนาสแลกแวร์ดำเนินการโดย Slackware Linux, Inc รุ่นล่าสุดคือรุ่น 12.2
ซิลิเอต
ซิลิเอต () เป็นโพรทิสต์ที่ใช้ซิเลียในการเคลื่อนที่อาศัยอยู่ในสภาพแวดล้อมที่มีน้ำหรือมีความชื้นสูง โพรทิสต์กลุ่มนี้มีความหลากหลายทางสปีชีส์มากที่สุด ตัวอย่างสัตว์ในกลุ่มนี้เช่น พารามีเซียม, วอร์ติเซลลา เป็นต้น